Tamedyazt tamensayt tettnerni s ccfaya n umdan imi wa yettaǧǧa-tt-id i wayed tasuta tettak-itt i tayeḍ akken i d-yenna Muḥemmed Ǧellawi: « Tansayit d asɛeddi n tɣawsa neɣ tikti seg yiwen ɣer wayeḍ »6. Teqqen ɣer taɣect n umdan, di tallit tamensayt ɣas akken tella tira maca d timawit i yeṭfen adeg meqqren imi tamedyazt tleḥu seg yimi ɣer umezzuɣ s usemres n wawalen iqburen.